Koeke fondse in te samel Pastei-vormige kolwyntjies ~ interDidactica JUEGOS GRATIS
In hierdie kook spel ons sal leer hoe om 'n paar heerlike kolwyntjies te berei en versier met gewenste en lekker gebak. Jy moet volg die instruksies voor te berei en bak die koek. Het 'n prettige tyd in die kombuis.
Sjokolade Koek Royal LITCHFIELDBLAKENEYENDTABLE581 in by American Drew in Rutland, VT - Blakeney End Table
Model # LITCHFIELDBLAKENEYENDTABLE581 Vuurwapens vir Afrika(ne) maar geen lisensies of rekord nie! | SAUK.co.za - Nuus.info
Soos ons al lankal weet is daar chaos met wapens en hul lisensies. Waarmee dink die SAP word transito rooftogte en plaasaanvalle mee gepleeg?
Die parlementêre portefeulje-komitee oor polisie het gister dié skokkende stand van sake ontdek toe hulle die SVR in Pretoria besoek het.
Chaotiese tonele het komiteelede in die SVR-gebou begroet met duisende nuwe en voltooide vuurwapenlisensie-aansoekdokumente wat weens ’n gebrek aan stoorplek, in hope op gangvloere, tafels, rakke en kantoorvloere gestaan het.
Komiteelede het dit as ’n brandgevaar beskryf.
Verder het die SVR ook nie ’n permanente hoof nie nadat die vorige een weens korrupsieverwante bewerings in die pad gesteek is.
Personeel het gister ook gekla oor die stank van urine en ontlasting weens haweloses buite die gebou, terwyl hulle ook deur rotte en voëlluise geteister word.
Die komitee was by die kantore as deel van hul besoek om die polisie se geskiktheid om misdaad landwyd doeltreffend te kan beveg, te assesseer.
Francois Beukman, voorsitter van die komitee, het gesê daar is ’n sterk verband tussen geweldmisdade en vuurwapens.
Komiteelede se monde het egter verder oopgehang in skok en ongeloof toe genl.maj. Bransby Luke, waarnemende SVR-bevelvoerder, en sy provinsiale adjudante openlik erken het hulle weet ook nie wat van honderdduisende vuurwapens geword het wat destyds in voormalige tuislande gelisensieer is nie.
Komiteelede het gehoor dat daar nie ’n enkele databasis vir vuurwapens, wat bogenoemde moet insluit, in Suid-Afrika bestaan nie.
Beukman het dit as onaanvaarbaar beskryf.
“Ons kan nie ’n situasie toelaat waar misdaad met wettige en onwettige vuurwapens buite beheer raak nie.
“Daar moet ná 20 jaar van demokrasie van vuurwapens uit die voormalige tuislande verantwoording gedoen kan word. Ons moet weet wie almal vuurwapens in die land besit.”
Dianne Kohler Barnard, lid van die komitee, verkyk haar gister aan die toestande van die polisieselle van die Sunnyside-polisiekantoor in Pretoria. Behalwe daarvoor was sommige komiteelede baie beïndruk met dié polisiekantoor. Foto: DEAAN VIVIER
Komiteelede was verder geskok toe onthul is dat:
’n reuse-personeeltekort die verwerking van vuurwapenaansoeke erg kniehalter;
meer as 39 000 polisiebeamptes self nie permitte het om vuurwapens te hanteer nie;
talle polisiebeamptes by polisiekantore wat vuurwapenlisensies hanteer nie behoorlik opgelei is om dit te doen nie;
’n problematiese liasseringstelsel veroorsaak dat derduisende lisensie-aansoeke verlore raak;
die stelsel toelaat dat dieselfde vuurwapen in al nege provinsies gelisensieer kan word; en
skuiwergate in huidige vuurwapenwetgewing dit moontlik maak vir een persoon om tot 120 vuurwapens te kan besit.
Die komitee het ’n beroep op genl. Riah Phiyega, nasionale polisiehoof, en haar topbestuur gedoen om dadelik planne te bespoedig vir ’n gekonsolideerde rekenaarstelsel en ’n skoon, korrupsievrye vuurwapendatabasis vir doeltreffende vuurwapenbeheer.
Die SVR moet ook voor 7 Oktober ’n gedetailleerde regruk-plan aan die komitee voorlê.
Die polisie-sekretariaat moet ook binne drie weke wysigings voorlê om skuiwergate in vuurwapenwetgewing verder te verhinder. Die komitee sal later dringende aanbevelings aan die parlement oorhandig.
Dianne Kohler Barnard, DA- woordvoerder oor polisie, het die SVR-gebou as “absoluut walglik” beskryf.
Wapens van vorige Tuislande sonder rekord…
“Ons kan nie ‘n situasie toelaat waar misdaad met wettige en onwettige vuurwapens buite beheer raak nie. Vuurwapens van die voormalige tuislande moet op die sentrale stelsel kom. Dit is na 20 jaar onaanvaarbaar. Ons moet weet wie die eienaars van vuurwapens in die land is.
« Sê Nee vir “Transformasie” sê AfriForum
Breek Die Stilte – Volksmoord »